CELEX: 32020D2217
Language: fi
Date: 2020-12-22 00:00:00
Title: Komission täytäntöönpanopäätös (EU) 2020/2217, annettu 22 päivänä joulukuuta 2020, päätöksen 2010/472/EU liitteiden I ja III muuttamisesta siltä osin kuin on kyse Yhdistynyttä kuningaskuntaa koskevista kohdista sellaisten kolmansien maiden tai niiden osien luetteloissa, joista lammas- ja vuohieläinten siemennesteen, munasolujen ja alkioiden tuonti unioniin on sallittu (tiedoksiannettu numerolla C(2020) 9554) (ETA:n kannalta merkityksellinen teksti)

28.12.2020   
               
               
                  FI
               
               
                  Euroopan unionin virallinen lehti
               
               
                  L 438/60
               
            
         KOMISSION TÄYTÄNTÖÖNPANOPÄÄTÖS (EU) 2020/2217,
         annettu 22 päivänä joulukuuta 2020,
         päätöksen 2010/472/EU liitteiden I ja III muuttamisesta siltä osin kuin on kyse Yhdistynyttä kuningaskuntaa koskevista kohdista sellaisten kolmansien maiden tai niiden osien luetteloissa, joista lammas- ja vuohieläinten siemennesteen, munasolujen ja alkioiden tuonti unioniin on sallittu
         
            
               (tiedoksiannettu numerolla C(2020) 9554)
            
         
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinten terveyttä koskevista vaatimuksista eläinten, siemennesteen, munasolujen ja alkioiden yhteisön sisäisessä kaupassa ja yhteisöön tuonnissa siltä osin, kuin niitä eivät koske direktiivin 90/425/ETY liitteessä A olevassa I jaksossa mainittujen erityisten yhteisön säädösten eläinten terveyttä koskevat vaatimukset, 13 päivänä heinäkuuta 1992 annetun neuvoston direktiivin 92/65/ETY (1) ja erityisesti sen 17 artiklan 3 kohdan a alakohdan sekä 19 artiklan johdantolauseen ja b alakohdan,
         sekä katsoo seuraavaa:
         
                     (1)
                  
                  
                     Komission päätöksessä 2010/472/EU (2) vahvistetaan lammas- ja vuohieläinten siemennesteen, munasolujen ja alkioiden lähetysten unioniin tuontia koskevat edellytykset. Lisäksi kyseisen päätöksen liitteessä I esitetään luettelo kolmansista maista tai niiden osista, joista jäsenvaltioiden on sallittava lammas- ja vuohieläinten siemennesteen lähetysten tuonti, ja liitteessä III esitetään luettelo kolmansista maista tai niiden osista, joista jäsenvaltioiden on sallittava kyseisten eläinten munasolujen ja alkioiden lähetysten tuonti.
                  
               
                     (2)
                  
                  
                     Yhdistynyt kuningaskunta on antanut päätöksen 2010/472/EU edellyttämät takeet, jotta Yhdistynyt kuningaskunta voidaan sisällyttää kyseisen päätöksen liitteisiin I ja III sen jälkeen, kun Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyssä sopimuksessa, jäljempänä ’erosopimus’, määrätty siirtymäkausi on päättynyt, sanotun kuitenkaan rajoittamatta unionin lainsäädännön soveltamista Yhdistyneeseen kuningaskuntaan ja Yhdistyneessä kuningaskunnassa Pohjois-Irlannin osalta erosopimuksen Irlantia/Pohjois-Irlantia koskevan pöytäkirjan 5 artiklan 4 kohdan sekä kyseisen pöytäkirjan liitteen 2 mukaisesti. Kun otetaan huomioon Yhdistyneen kuningaskunnan antamat takeet, kyseinen kolmas maa olisi sisällytettävä päätöksen 2010/472/EU liitteisiin.
                  
               
                     (3)
                  
                  
                     Päätöksen 2010/472/EU liitteitä I ja III olisi sen vuoksi muutettava.
                  
               
                     (4)
                  
                  
                     Koska erosopimuksessa määrätty siirtymäkausi päättyy 31 päivänä joulukuuta 2020, tätä päätöstä olisi sovellettava 1 päivästä tammikuuta 2021.
                  
               
                     (5)
                  
                  
                     Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan päätöksen 2010/472/EU liitteet I ja III tämän päätöksen liitteen mukaisesti.
         
         
            2 artikla
            Tätä päätöstä sovelletaan 1 päivästä tammikuuta 2021.
         
         
            3 artikla
            Tämä päätös on osoitettu kaikille jäsenvaltioille.
         
         
            Tehty Brysselissä 22 päivänä joulukuuta 2020.
            
               
                  Komission puolesta
               
               Stella KYRIAKIDES
               
                  Komission jäsen
               
            
         
         
            (1)  EYVL L 268, 14.9.1992, s. 54.
         
            (2)  Komission päätös 2010/472/EU, annettu 26 päivänä elokuuta 2010, lammas- ja vuohieläinten siemennesteen, munasolujen ja alkioiden tuonnista unioniin (EUVL L 228, 31.8.2010, s. 74).
      
      
         
            LIITE
            Muutetaan päätöksen 2010/472/EU liitteet I ja III seuraavasti:
            
                        1)
                     
                     
                        Lisätään liitteessä I olevan Chileä koskevan kohdan jälkeen kohta seuraavasti:
                        
                                    ”GB
                                 
                                 
                                    Yhdistynyt kuningaskunta ((*))
                                    
                                 
                                 
                                     
                                 
                                 
                                     
                                 
                              
                  
                        2)
                     
                     
                        Lisätään liitteessä III olevan Chileä koskevan kohdan jälkeen kohta seuraavasti:
                        
                                    ”GB
                                 
                                 
                                    Yhdistynyt kuningaskunta ((*))